Iznese ova vil svoj obraz gizdavi
Iznese ova vil svoj obraz gizdavi,
   što lovac luk i stril kad se u lov pripravi;
ter lovac mnokrat dan u trudu propati
   i vele stril zaman također potrati,
a ova gre s mirom ter samo pozira
   ter samim pozirom ljuvenih razdira.
Na koga pogleda anđelski nje ures,
   onomu već ne da da voljan sobom jes
negoli da slidi nje lipos ljuvenu
   i želno da blidi za ljubav skrovenu.
Zatoj nju prikrasno slavi svak i scini,
   ovoli kad lasno od željnih plin čini.

Hrvatsko 16. stoljeće